钦定古今图书集成/明伦汇编/皇极典/第271卷 > 文子 > 《精诚》
## 钦定古今图书集成/明伦汇编/皇极典/第271卷 > 文子 > 《精诚》

《老子》曰：“悬法设赏，而不能移风易俗者，诚心不抱也。
故听其音则知其风，观其乐则知其俗，见其俗则知
其化。夫抱真效诚者，感动天地，神逾方外，令行禁止，
诚通其道而达其意，虽无一言，天下万民、禽兽鬼神
与之变化。故太上神化，其次使不得为非，其下赏贤
而罚暴。”